Ebûbekir
Ebûbekir Etîq bin Ebî Quhafe an bi tenê Ebû Bekir, (erebî: أبو بكر, z. 573 - m. 23ê tebaxa 634an) di sala 573ê da li bajarê Mekeyê ji dayîk bûye. Navê diya wî Um el-Xeyr Selma bint Sexr, navê bavê wî jî Osman Ebî Quhafe bû. Ji eşîra Teym û mirovekî dewlemend bû. Pîştî ku bûbû Misilman dewlemendiya xwe ji bo îslamê bi kar aniye. Piştî wefata Muhemmed ew bû yekem xelîfeyê îslamê (632-634).Dû wî re jî Omer bû xelîfeyê duyem. Bi pejirandina wî a dînê Îslamê gelek kesên navdar di bin bandora wî da mane û bûne misilman. Ji bo ku dînê Îslamê di nav ereban da belav bû, di nav hewildanên gelek mezin da bû. Bi tevahî du sal û sê meh xelîfetî kir. Piştî ku wefat kiribû li kêleka Muhemmed da binax kirin.